### | | | | --- | --- | | | | | --- | | **Byråd** 25. juni 2019 Sagsnr. 710-2014-28397 Dok.nr. 710-2019-128801 Sagsbehandler DPKLKR | | 102.                Anlægsbevilling til [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 600.000 kr. til projekt [adresse]. Der er afsat rådighedsbeløb
til formålet i budget 2019.

Formålet med bevillingen er at etablere et vådområde i
[adresse] på 31,38 ha., der skal bidrage til fjernelse af kvælstof i
[adresse] og samtidig tilbageholde vand fra [adresse] ved store
afstrømningshændelser.

[adresse] i projektet bidrager til at mindske
risikoen for oversvømmelser i [adresse]. Som led i projektet vil der blive
anlagt et dige langs en del af [adresse]. Diget kan anvendes som del af et nyt
stisystem. Med projektet bliver det muligt at gå fra midtbyen i Hadsten og ud i
[adresse]. Afstanden fra kanten af midtbyen og ud til naturområdet bliver
mindre end 200 meter.

Den samlede udgift til etablering af vådområdet er
budgetteret til 6,152 mio. kr. Størstedelen heraf finansieres af staten, jf.
nedenfor.

Anlægsbevillingen på 600.000 kr. skal dække udgifter til
erstatning til lodsejere for at indgå i klimatilpasningsprojektet og til
rekreative opholdssteder i projektområdet med tilknyttede formidlingsplancher.

Projektet forventes at blive gennemført i 2020.

**VURDERING**

Det samlede projekt rummer betydelige fordele for
vandmiljøet i [adresse] og i [adresse]. Det vurderes ligeledes, at
projektets rekreative værdi og klimatilpasningsdel vil have stor betydning for
[adresse].

Teknik og Kultur har beregnet, at projektet årligt vil
reducere udledningen af kvælstof til [adresse] med 3,1 tons og samtidig vil
forbedre naturforholdene i området. Eksempelvis vil [adresse] blive restaureret
med genslyngninger og få nye gyde- og opvækstområder for havørred, der blandt
andet er en god indikator for et godt vandmiljø og som samtidig er en
eftertragtet fisk for lystfiskerne.

Det samlede projekt indeholder betydelige rekreative
elementer. Blandt andet vil nye stier forbinde [adresse] med Hadsten
Midtby. Rekreative opholdssteder i projektområdet, som eksempelvis et
fugleskjul og borde-/bænkesæt og tilknyttede formidlingstavler, vil medvirke
til at den rekreative værdi af området øges.

Områdets beliggenhed, i nær tilknytning til [adresse],
gør det let for borgerne i Hadsten og andre at benytte stier og de rekreative
elementer. På den måde vil projektet bidrage positivt til udviklingen af
[adresse].

Med projektets klimatilpasningsdel vil der blive skabt en
ekstra kapacitet på 150.000 m3 vand. Projektet i [adresse] vil
ikke fjerne alle oversvømmelseshændelser i Hadsten, men vil kunne reducere
antallet og derudover give større reaktionstid for opstilling af eventuelle
afværgeforanstaltninger ved de helt store afstrømningshændelser.

**ØKONOMI**

I Budget 2019-2022 er afsat et rådighedsbeløb til
”Klimatilpasning og friluftsmuligheder i vådområde [adresse]” på 6,152 mio.
kr. (A-203) til udgifter i forbindelse med projektet samt et rådighedsbeløb til
indtægter fra statslige tilskud på 5,552 mio. kr. Den kommunale udgift udgør
dermed 600.000 kr.

Herudover er der indarbejdet et budgetbeløb på 30.000 kr.
årligt til afledt drift af anlægget. Budgettet dækker udgifterne til tre årlige
slåninger af de nye stiforløb, samt opsyn med ind- og udløbsværker i projektet
samt løbende vedligehold af stier og projektelementer.

Projektet gennemføres som en del af statens
vandområdeplaner. Staten har derfor givet tilsagn på 3.071.580 kr. til
gennemførelse af vådområdedelen i projektet. Da projektet samtidig har såkaldte
’synergifordele’ i forhold til klimatilpasning og rekreative tiltag, har
projektet også modtaget 2.480.000 kr. fra den statslige ”synergiprojekt-pulje”
til gennemførelse af klimatilpasningsprojektet samt gennemførelse af rekreative
elementer som fx anlæggelse af sti, hævet træbro, bro over [adresse] og
formidling af synergiprojektet.

Den kommunale andel af anlægsudgifterne vil gå til
erstatning til lodsejerne for at indgå i klimaprojektet samt til tinglysning af
erstatningsaftalerne på ejendommene. Erstatningsaftalerne og tinglysning løber
op i ca. 350.000 kr. Herudover vil der være udgifter på 250.000 kr. til
rekreative tiltag, som opholdssteder og formidling af projektet og om naturen i
området.

Budget for projektet i [adresse] (finansieringsenhed
angivet i parentes):

|  |  |
| --- | --- |
| Vådområdeprojektet (stat/EU) | 3.072.000 kr. |
| Klimatilpasning og rekreative elementer (stat) | 2.480.000 kr. |
| Erstatning til lodsejere i klimaprojektet (kommune) | 350.000 kr. |
| Formidling og supplerende rekreative elementer i vådområdet (kommune) | 250.000 kr. |
| I alt | 6.152.000 kr. |

**INDDRAGELSE**

[adresse] ejer størstedelen af arealerne i
projektområdet både før og efter projektets gennemførelse. [adresse] er
derfor inddraget i placeringen og udformningen af projektets rekreative
elementer.

**INDSTILLING**

Direktøren for Teknik og Kultur indstiller til Byrådet:

1.
At der gives en anlægsbevilling til udgifter på 6.152.000 kr. og en
indtægtsbevilling på 5.552.000 kr. finansieret af de afsatte rådighedsbeløb i
budget 2019 til gennemførelse af projekt [adresse].

**BESLUTNING**

***Teknik- og Miljøudvalget, 13. juni 2019:***

Fraværende:Ingen

Indstilles godkendt.

***Økonomiudvalget, 18. juni 2019:***

Fraværende:Alvin Johansen

Indstilles godkendt.

**Bilag**

|  |  |
| --- | --- |
| Kollerup Enge - status april 2019 | 710-2019-80757 |